  Виталий Пронин 18 номеро федерал закон но Удмуртилэн Конституциез вылэ пыкъяськыса, Удмуртилэн Тӧроезлэсь ужзэ огдырлы быдэсъясь А. Бречалов 5-тӥ апреле юнматӥз Правительствоез отставкае келян сярысь указ. Алиез Правительство ужалоз, выльзэ кылдытытозь. Правительстволэн Тӧроез, солэн воштӥсьёсыз, министръёс со дырозь лыдъяськозы ужзэс огдырлы быдэсъясен.Тӧролэн но Правительстволэн администрациенызы кивалтыны вуиз ини выль адями - 38 аресъем Сергей Смирнов. Талэсь азьвыл со ужамын Москваысь кивалтӥсьёс пӧлын, Россилэн Общественной палатаяз, Россиысь Президентлэн администрацияз.  